Lusthoop

Lusthoop oder ok Lüsthoop () is en lütten Oort in de Gemeen Bargst (Samtgemeen Harsfeld) in’n Landkreis Stood, Neddersassen.

 Geografie 

Lusthoop liggt an’n Rand von dat Frankenmoor op de Stoder Geest. Dat Water ut Lusthoop flütt över den Depenbeek na Süden hen af na de Au. In’n Noordwesten von’n Oort liggt dat Naturschuulrebeed Frankenmoor un in’n Süden dat Audaal un Blangendaals.

De Naveröörd sünd Helmst un Sandkroog in’n Noordoosten, Issendörp in’n Oosten, Harsfeld in’n Süüdoosten, Ohrens in’n Süden, Bargst in’n Süüdwesten, Frankenmoor in’n Westen un Wehl, Lünenspecken un Deinst in’n Noordwesten.

 Historie 

 Verwaltungsgeschicht 

De Oort hett vör 1885 to dat Amt Harsfeld tohöört. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

 Religion 

Lusthoop is evangeelsch-luthersch präägt un höört to dat Kaspel von de Primus-Kark in Bargst.

För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört.

 Weertschop un Infrastruktur 

 Verkehr 

Lusthoop is över lüttjere Straten in’n Oosten an de Landsstraat 124 twüschen Harsfeld un Stood anbunnen un in’n Süden in Ohrens an de Kreisstraat 46.

De nächste Autobahn is de Autobahn 26 (Afsnidd Stood–Hamborg). De Opfohrten 3 Stood-Oost un 5 Hornborg doot so 14 Kilometer in’n Noordoosten von Lusthoop.

De nächste Bahnhoff is so bi veer Kilometer wied weg in’n Süüdwesten de Bahnhoff Bargst an de Bahnlien Bremerhoben–Buxthu.

Kategorie:Oort
Kategorie:Landkreis Stood